fi ro id ro jbo es fi id hbs_lat az fi fi en fi fi fi fi nl it fi fi fi fi fi fi fi fi fi fi fi fi fi fi fi ro fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi ru fi et fi ca fi da fi fr fi fi ceb fi lt fi fi en fi uk als tr it fi fi fi fi fi fi fi es fi fi fi fi fi en eo en fi fi fi fi fi fi en
Kristillinen lähetystyö on Jumalan rakkauden ja toivon jakamista sanoin ja teoin. Se on Jeesuksen esimerkin seuraamista siellä, missä tarve on suurin.
”Minulle on annettu kaikki valta taivaassa ja maan päällä. Menkää siis ja tehkää kaikki kansat minun opetuslapsikseni: kastakaa heitä Isän ja Pojan ja Pyhän Hengen nimeen ja opettakaa heitä noudattamaan kaikkea, mitä minä olen käskenyt teidän noudattaa. Ja katso, minä olen teidän kanssanne kaikki päivät maailman loppuun asti.” (Matt. 28:19–20)
Suomen helluntaiseurakunnat ja Fida tekevät lähetystyötä, jotta jokaisella olisi tulevaisuus ja toivo. Työ keskitetään alueille, joissa on suurin tarve ja vähiten elinvoimaisia seurakuntia. Sydämellämme on seurakuntien istuttaminen suurkaupunkien saavuttamattomien ihmisryhmien* keskuuteen.
Pitkäaikaisella lähetystyöllä tarkoitetaan yli kahden vuoden sitoutumista lähetystyöhön. Tällä hetkellä Fidan kautta lähetetyt helluntaiseurakuntien lähetit työskentelevät noin 30 maassa. Yhä useampi lähtee lähetystehtäviin globaalina ammattilaisena eli oman ammattinsa, opiskelun tai yritystoiminnan kautta.
Lähetystyöntekijöiden työnkuva on hyvin monipuolinen. Työhön kuuluvat asemapaikasta riippuen evankeliumin välittäminen eri tavoin, seurakuntaistutusprojekteihin osallistuminen, seurakunnallisten tehtävien hoitaminen, opetustyö paikallisissa raamattukouluissa, kumppanien valmentaminen lähetystyöhön, lapsi- ja nuorisotyö, Raamatun kääntäminen (yhteistyössä Wycliffe Raamatunkääntäjien ja Raamatunkäännösinstituutin kanssa) ja turistityö.
Arjessa lähetystyö on pitkälti ihmisten kohtaamista ja verkostoitumista.
Hän sanoi heille: ”Satoa on paljon, mutta sadonkorjaajia vähän. Pyytäkää siis herraa, jolle sato kuuluu, lähettämään väkeä elonkorjuuseen.” Luuk.10:2
Lähetys on seurakunnan elämäntapa. Evankeliumi on läsnä kaikessa, mitä seurakunta on ja tekee, myös toimintaa ja taloutta koskevassa päätöksenteossa.
Suomen helluntaiseurakunnat ja Fida ovat sopineet yhteisestä tavasta lähettää lähetystyöntekijöitä. Lähettävän seurakunnan tulee huolehtia myös lähettien turvallisuudesta, koulutuksesta sekä henkisestä ja hengellisestä hyvinvoinnista.
Lähtökohtana on, että seurakunta toimii lähettäjänä ja vastaa lähetystyön kuluista. Fidan tehtävänä on tukea prosessin eri vaiheissa.
Fidan asettama aluejohto vastaa lähetystyön johtamisesta Aasian, Afrikan ja Euroopan alueilla. Aluejohto hoitaa oman alueensa maissa esimerkiksi suhteita paikalliseen helluntaikirkkoon ja lähettien turvallisuusasioita. Lähetystyöntekijöiden sijoittumisesta ja tehtävistä sovitaan yhdessä paikallisen seurakuntakumppanin kanssa.
*Saavuttamattomiksi ihmisryhmiksi lasketaan ne, joiden parissa alle 2% väestöstä on kristittyjä. 29.03.2022 saavuttamattomia ihmisryhmiä laskettiin olevan 7 414, joiden yhteenlaskettu henkilömäärä oli yli 3,29 miljardia. lähde: Joshua Project
Palvelemme seurakuntia lähettämiseen liittyvissä kysymyksissä. Ota rohkeasti yhteyttä!
Apulaistoiminnanjohtaja, seurakuntayhteyksien ja varainhankinnan johtaja.
Lähetystyön yksikön päällikkö. Seurakuntayhteydet, lähetystyö, tapahtumat ja nuorisotyö.
Aktio on lähetystyön ryhmämatka
Globaaleille ammattilaisille koko maailma on avoinna
Tulppatie 20, 00880 Helsinki
PL 105, 00811 Helsinki
Puh. 010 505 7777
Puhelun hinta on 20,28 €.
Kerätyt varat käytetään Fida International ry:n kehitysyhteistyöhön, humanitaariseen työhön ja lähetystyöhön sekä niihin liittyvään koulutus-, tiedotus- ja vaikuttamistoimintaan.
IBAN-tilinumero: FI41 228 718 0000 5256
595502 Toivon kipinä -keräys Itä-Euroopan romanien hyväksi
558002 Eväät elämään -kehitysyhteistyökeräys
595133 Katastrofiavun suurin tarve
599809 Lähetystyön suurin tarve
@FidaInternational @Fidainternational @Fidainfo @FidaTV @fidapodcast